
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Valsts sekretāru 2026. gada 5. marta sanāksmes protokola Nr.6 3.§ "Par priekšlikumiem birokrātijas mazināšanai normatīvā regulējuma jomā" 6.punkts.
1.2. Mērķis
Mērķa apraksts
Precizēt MK 2011. gada 1. februāra noteikumu Nr.109 "Kārtība, kādā atsavināma publiskas personas manta" 13.2. apakšpunktu, lai precizētu kārtību gadījumos, kad, projekta par valsts nekustamā īpašuma atsavināšanu saskaņošanas gaitā Vienotajā tiesību aktu projektu izstrādes un saskaņošanas portālā kāda no ministrijām ir paziņojusi, ka atsavināmais nekustamais īpašums ir nepieciešams tās funkciju īstenošanai, ņemot vērā prakses maiņu, atsakoties no Ministru kabineta lēmuma valdītāja maiņas gadījumā, ja nekustamā īpašuma valdītājs mainās no ministrijas uz ministriju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši Valsts sekretāru 2026. gada 5. marta sanāksmes protokollēmumā Nr. 6  3. § "Par priekšlikumiem birokrātijas mazināšanai normatīvā regulējuma jomā" 6. punktā noteiktajam, ir nolemts atteikties no Ministru kabineta rīkojumiem par valsts nekustamā īpašuma, kas ir ierakstīts zemesgrāmatā, valdītāja maiņu, ja nekustamā īpašuma valdītājs mainās no ministrijas uz ministriju, tādējādi atvieglojot valsts nekustamā īpašuma valdītāja maiņas procesu no ministrijas uz ministriju, t.sk. samazinot administratīvo slogu šādu tiesību aktu sagatavošanai un virzībai uz Ministru kabinetu. Turpmāk valdītāja maiņa veicama pamatojoties uz procesā iesaistīto ministriju lēmumiem. Vienlaikus noteikts, ka līdz attiecīgu grozījumu veikšanai minētais nav attiecināms uz Ministru kabineta 2011.gada 1.februāra noteikumu Nr. 109 "Kārtība, kādā atsavināma publiskas personas manta" (turpmāk – MKN 109) 13.2. apakšpunktā noteiktajiem gadījumiem.
Problēmas un risinājumi
Problēmas apraksts
MKN 109 13.punkts nosaka, ja atsavināmais valsts nekustamais īpašums ir nepieciešams valsts iestādes, valsts kapitālsabiedrības vai atvasinātas publiskas personas vai to iestādes funkciju nodrošināšanai, ieinteresētā valsts iestāde, valsts kapitālsabiedrība vai atvasināta publiska persona divu nedēļu laikā pēc tam, kad Ministru kabineta rīkojuma projekts par attiecīgā īpašuma nodošanu atsavināšanai izsludināts Vienotajā tiesību aktu projektu izstrādes un saskaņošanas portālā (turpmāk – TAP), par to paziņo ministrijai, kura TAP portālā izsludinājusi Ministru kabineta rīkojuma projektu, un mēneša laikā noteiktā kārtībā nodrošina:
          13.1. Ministru kabineta rīkojuma projekta iesniegšanu par atsavināšanas ierosinājuma atteikumu, ja atsavināšanas ierosinājumu iesniedzis atsavināšanas ierosinātājs;
         13.2. Ministru kabineta rīkojuma projekta iesniegšanu par attiecīgā valsts nekustamā īpašuma nodošanu tās valdījumā vai turējumā vai atvasinātas publiskas personas īpašumā. Ja mainās valsts nekustamā īpašuma valdītājs vai turētājs, nav nepieciešams attiecīgs Ministru kabineta rīkojums par nekustamā īpašuma pārreģistrēšanu zemesgrāmatā, ja šo nekustamo īpašumu saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās", likumu "Par nekustamā īpašuma ierakstīšanu zemesgrāmatās" un Ostu likumu var ierakstīt zemesgrāmatā uz valsts vārda attiecīgās ministrijas personā un ja pārreģistrēšanai zemesgrāmatā piekrīt ieinteresētā ministrija. Ja valsts nekustamais īpašums ierakstīts zemesgrāmatā, pamatojoties uz Ministru kabineta rīkojumu, tad, mainoties valsts nekustamā īpašuma valdītājam vai turētājam, nepieciešams attiecīgs Ministru kabineta rīkojums.
Valdītāja maiņas jautājumā bija nostiprināts princips, ka, ja nekustamais īpašums kādai iestādei ir nodots valdījumā ar Ministru kabineta rīkojumu, tad valdītāja maiņai ir vajadzīgs Ministru kabineta rīkojums, bet, ja tas ir nodots piemēram, ar pieņemšanas – nodošanas aktu, tad valdītāja maiņai Ministru kabineta rīkojums nav vajadzīgs.
Risinājuma apraksts
Ņemot vērā to, ka ir nolemts atteikties no Ministru kabineta rīkojumiem par valsts nekustamā īpašuma, kas ir ierakstīts zemesgrāmatā, valdītāja maiņu, ja nekustamā īpašuma valdītājs mainās no ministrijas uz ministriju un turpmāk valdītāja maiņa veicama pamatojoties uz iesaistīto ministriju lēmumiem, tiek precizēta MKN 109 13.2. apakšpunktā noteiktā kārtība gadījumiem, kad, projekta par valsts nekustamā īpašuma atsavināšanu saskaņošanas gaitā Vienotajā tiesību aktu projektu izstrādes un saskaņošanas portālā kāda no ministrijām ir paziņojusi, ka atsavināmais nekustamais īpašums ir nepieciešams tās funkciju realizēšanai, t.i., nosakot, ka, ja mainās valsts nekustamā īpašuma valdītājs no ministrijas uz ministriju, Ministru kabineta rīkojums par valdītāja maiņu nav nepieciešams, tādējādi aizstājot šobrīd spēkā MKN 109 13.2. apakšpunktā esošo principu kārtībai valdītāja maiņas jautājumā – paredzot attiecīgās ministrijas lēmuma par valdītāja maiņu sagatavošanu un iesniegšanu ministrijai, kura virzījusi Ministru kabineta rīkojuma projektu par nekustamā īpašuma atsavināšanu.

Norādām, ka ministrija, kurai būs nepieciešams tās funkcijas īstenošanai nekustamais īpašums, par kuru ir sagatavots Ministru kabineta rīkojuma projekts par tā atsavināšanu un izsludināts TAP portālā, būs jāsagatavo ministrijas lēmums par minētā nekustamā īpašuma pārņemšanu attiecīgās ministrijas valdījumā un jāiesniedz pieņemtais lēmums ministrijai, kura izsludinājusi attiecīgo projektu par nekustamā īpašuma nodošanu atsavināšanai. Attiecīgi ministrija, saņemot otras ministrijas lēmumu ( kurai īpašums nepieciešams un nododams), pieņem ministrijas lēmumu par nekustamā īpašuma nodošanu ministrijas valdījumā, kura to ir pieprasījusi. Tāpat ministrija, kuras valdījumā nekustamais īpašums nododams, nodrošina īpašumtiesību pārreģistrēšanu zemesgrāmatā.  

Vienlaikus, lai korekti un skaidri piemērotu MKN 109 13.2. apakšpunktā noteikto, t.i., nošķirtu gadījumus, kuros ir nepieciešams Ministru kabineta rīkojums, kas iesniedzams Ministru kabinetā, un kurā gadījumā valdītāja maiņa notiek, pamatojoties uz procesā iesaistīto ministriju lēmumiem ( ja nekustamā īpašuma valdītājs mainās no ministrijas uz ministriju), ir redakcionāli precizēta MKN 109 13.2. apakšpunkta redakcija. Vienlaikus, lai ievērotu konseksenci, precizēts MKN 109 13.1. apakšpunkts, norādot, ka attiecīgais rīkojums ir iesniedzams Ministru kabinetā.
Problēmas apraksts
Atbilstoši MKN 109 1.1.1 apakšpunktam, MKN 109 nosaka kārtību, kādā noskaidro publiskas personas vai tās iestāžu vajadzību pēc tāda nekustamā īpašuma, kurš nodots privatizācijai un kura privatizācija ir izbeigta vai privatizācijas tiesības nav izmantotas likumā noteiktajā termiņā, vajadzību pēc tāda nekustamā īpašuma, kurš atzīts par bezmantinieku vai bezīpašnieku mantu, kā arī vajadzību pēc zemes starpgabala un tāda nekustamā īpašuma, kura kadastrālā vērtība ir zemāka par 5 000 euro.
Risinājuma apraksts
Ievērojot Publiskas personas mantas atsavināšanas likuma (turpmāk – Atsavināšanas likums) 5.panta 3.3 daļas normas mērķi, t.i., lai lēmumu pieņemšanas procesu par publiskas personas mantas pārdošanu padarītu efektīvāku, un atslogotu Ministru kabinetu no lēmumu pieņemšanas attiecībā par mazāk vērtīgu nekustamo īpašumu atsavināšanu, ar 2025.gada 5.jūnija grozījumiem Atsavināšanas likumā 4.panta trešajā daļā un 5.panta 3.3 daļa skaitlis "5000" tika aizstāts ar skaitli "10000", tādējādi paredzot palielināt kadastrālās vērtības slieksni no 5 000 euro līdz 10 000 euro, līdz kurai lēmumu par nekustamā īpašuma atsavināšanu var pieņemt attiecīgā nekustamā īpašuma valdītājs, nevirzot attiecīgo jautājumu izskatīšanai Ministru kabinetā, līdz ar to ir attiecīgi nepieciešams salāgot MKN 109 1.1.1 apakšpunktā noteikto kadastrālās vērtības slieksni ar Atsavināšanas likumā noteikto kadastrālās vērtības slieksni.
Problēmas apraksts
Finanšu ministrijā tika saņemta Veselības ministrijas vēstule, kurā tā lūdza sniegt skaidrojumu par normu piemērošanu cirsmas izsoles gadījumā, t.i., vai un kādā apmērā koku ciršanas tiesībām un īpašuma tiesībām uz nocirstajiem kokiem piemērojamas Atsavināšanas likuma un MKN 109 minētās normas attiecībā uz publisku personu vajadzību aptaujāšanu un izsoļu rīkošanu.

Jautājums par koku ciršanas tiesībām un īpašumtiesībām uz nocirstajiem kokiem ir katrā konkrētā gadījumā vērtējams jautājums, t.sk. no piemērojamā regulējuma, piemēram, vai attiecīgajā gadījumā tiek iepirkti atsevišķi mežistrādes pakalpojumi un pēc tam kā kustamā manta atsavināti jau nocirstie koki vai arī kā kustamā manta tiek izsolīti vēl nenocirstie koki.

Atbilstoši Atsavināšanas likuma 1.panta 1.punktam, atsavināšana ir publiskas personas mantas pārdošana, mainīšana, ieguldīšana kapitālsabiedrībā un nodošana bez atlīdzības, kā rezultātā īpašuma tiesības no mantas atsavinātāja pāriet mantas ieguvējam. Atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai, savukārt MKN 109 nosaka kārtību, kādā noskaidro publiskas personas vai tās iestāžu vajadzību pēc valsts iestādēm nevajadzīgās valsts kustamās mantas.
Saskaņā ar Atsavināšanas likuma 2.panta trešajā daļā noteikto, šā likuma noteikumi nav piemērojami tās produkcijas atsavināšanai, kas iegūta valsts zinātniskās izpētes mežos, valsts mežos, kurus apsaimnieko akciju sabiedrība "Latvijas valsts meži" vai gadījumā, kad koku ciršanas tiesības un īpašuma tiesības uz nocirstajiem kokiem Aizsardzības ministrija, Iekšlietu ministrija vai Satiksmes ministrija nodevusi akciju sabiedrībai "Latvijas valsts meži", kā arī valsts mežos, kurus apsaimnieko Dabas aizsardzības pārvalde, Aizsardzības ministrija, Iekšlietu ministrija, Satiksmes ministrija un valsts izglītības iestāde, kura īsteno profesionālās izglītības programmas mežsaimniecības izglītības programmu grupā.
Ņemot vērā Atsavināšanas likumā noteikto pēc būtības, t.i., ka Atsavināšanas likums regulē publiskas personas mantas atsavināšanu un to, ka Atsavināšanas likumā noteiktie izņēmuma gadījumi var būt arī neatbilstoši konkrētās situācijās un attiecīgi ir ievērojams vispārējais Atsavināšanas likumā un MKN 109 noteiktais regulējums par publisku personu un tās iestāžu vajadzību noskaidrošanu (MKN 109 20.-23.5 punkti), t.sk. minētās informācijas publiskošanu VAS "Valsts nekustamie īpašumi" tīmekļvietnē, Finanšu ministrijas ieskatā ir nepieciešams virzīt regulējuma izmaiņas, lai informāciju pirms cirsmu izsoles vai to rezultātā nocirsto/ iegūtā kokmateriāla izsoles nebūtu jāpublicē mājaslapā, tādējādi nenoskaidrojot citu publisku personu vai tās iestāžu vajadzību un attiecīgi to varētu atsavināt saskaņā ar Atsavināšanas likumā noteikto kārtību.
Risinājuma apraksts
Paredzēts papildināt MKN 109 18.punktu ar jaunu 18.9. apakšpunktu, nosakot jaunu izņēmuma gadījumu, kurā nav jānoskaidro valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, t.i., ja atsavina cirsmu kā valsts kustamo mantu un tajā iegūto produkciju.
Paredzot šādu izņēmumu, ja tiek atsavināta cirsma vai tās rezultātā nocirstie koki, nebūtu attiecināmi noteikumi par citu vajadzību noskaidrošanu un attiecīgi varētu šo kustamo mantu atsavināt saskaņā ar Atsavināšanas likumā noteikto kārtību, piemēram, rīkojot izsoli.

Vienlaikus, jānorāda, ka minētais izņēmums neattiecas uz vienkārši koku ciršanu (dažu koku), piemēram, apsaimniekošanas līguma ietvaros, kas pēc to nociršanas uzskatāma kā valsts kustamā manta, bet gan tieši uz cirsmas (koku) izciršanas un realizācijas tiesībām uz kokiem, piemēram, atmežojot publiskas personas nekustamo īpašumu kādā nekustamā īpašuma zemes gabala nogabalā, paredzot, ka izsoles uzvarētājs t.sk. atmežo un iegūst īpašumtiesības uz šo atmežoto mantu (kokiem).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka noteikumu (grozījumu) projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. 
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	-
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Valdītāja maiņas gadījumā,mainoties nekustamā īpašuma valdītājam no ministrijas uz ministriju, ministrijām būs jāpieņem lēmumi par attiecīgā nekustamā īpašuma nodošanu un vai pieņemšanu.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

